FUONJI 5
Atoŋa pa Were ri Piny a Mene?
1. Iraŋo Were ochweyo piny?
Jehova ochweyo piny me tomiyo ji. Me a pecho mowan. Ri ameno, ji aryo ma Were otelo chweyo, Adam kodi Eva, kochwey jo bedo i polo. Were oido otyeko chweyo jomalaika bedo i polo. (Yobu 38:4, 7) Munyo Were otyeko chweyo Adam, dhano marapena, oketho go i ndelo milwoŋo ni Eden. (Chakirok 2:15-17) Jehova omito ni Adam kodi nyikwaye jowobedi i piny ka chil gi chil.
I chakirok, ndelo ma Eden kende amoido kabedo maŋon. Adam kodi Eva oido joripo nywoli jowopoŋi piny gi nyikwayi jo. Rumachien, piny gipi d’olokere kabedo maŋon. (Chakirok 1:28) Were kilareyo woko piny. Piny lamedere bed’iye ji.
2. Iraŋo pama piny kobedo kamaŋon?
Adam kodi Eva jochayo Were to jotimo gimarach to Were ryemo jo i Eden. Jokeŋ piny maŋon ma Were oido omiyo jo, aka ongoye dhano moro jye manyalo yiko piny me. Baibul wacho ni: ‘Ji marecho jobino medirok gi recho.’
Onyo wawachi ni atoŋa moido Jehova ni gine ri ji odhyero go? Be, rupiri go obedo Were majameni jye, ongoye gima nyalo dhyero go. (Isaya 45:18) Odoko Were laloko piny me kabedo maber ri ji, paka atoŋa pere obedo wok i chakirok.
3. Were oloki nedi piny me kabedo maber?
Ka Yesu ochaki dhumo piny, odoko piny lalokere kabedo maber. I lweny milwoŋo ni Amagedon, Yesu bino telo jomalaika pa Were joworey woko ji jye ma jokitimi gima Were mito. Rumachien, Yesu latweyo Sitan oro 1,000. Ji pa Were jolaboth rupiri Yesu lakuro jo. Jolalimo kwo makirum i piny manyien.
4. Chandirok orumi keraŋo?
Were okwany woko keraŋo gikipiny marecho i piny? Yesu omiyo wan ranyuth makonyo wan ŋeyo ni gike chiegin tu-ndo. Gikipiny marecho matimere i piny pama kelo ri ji chandirok madit swa, aka gikipiny no nyutho ni gike chiegin tundo.
I hongo ma oro 1,000 ma Yesu ladhum’iye piny, go lakwanyo woko chandirok jye i piny. (Isaya 9:6, 7; 11:9) Medo kwoŋ meno, Yesu bino tiyo paka jachwayi ri Were wi alitar aka lachwako recho pa ji jye ma jomaro Were. Ameno Were bino oro Yesu kwanyo woko two, ti, kodi tho.
5. Jomene ma jolabedo i piny manyien?
Joma timo gikipiny ma Were mito ama jolabedo i piny manyien. (1 Yohana 2:17) Yesu odhiro jofuonjirok pere dwaro jomamwol jowofuonji jo gikipiny ma Were mito. Pama Jehova dwaro ji ma jolabedo i piny manyien. (Zefaniya 2:3) I Kingdom Hall, kama Wajulizi pa Jehova jorom’iye lamo Were, ji jofuonjere nger ma jonyalo bedo chwo kodi mon mabeyo. Nyithindho kodi jonywol pajo jolamo Were kanyachiel kendo jofuonjere nger ma Baibul nyalo konyo jo.
lua_Latn twi_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn zsm_Latn luo_Latn luo_Latn luo_Latn luo_Latn